คือพึ่งเริ่มกินยาคุมค่ะ ปกติประจำเดือนจะมา 5-7 วัน ซึ่งในวันที่หนึ่งถึงวันที่สามประจำเดือนจะมาเยอะมากค่ะ แต่หลังกินยาคุมมินนี่ประจำเดือนวันที่สามมาน้อยผิดปกติค่ะ จะมีโอกาสตั้งครรภ์ไหมคะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที ส่วนการที่เมื่อทานเข้าไปแล้ว ประจำเดือนที่มาออกน้อยลง น่าจะผลเป็นจากยาคุมกำเนิดได้ค่ะ ซึ่งไม่ได้อันตรายอะไร และไม่ได้เป็นการบอกว่ามีการตั้งครรภ์เกิดขึ้นหลังจากนี้ ก็ให้ทานยาคุมวันละเม็ดในเวลาเดียวกันของทุกวันจนหมดแผง ซึ่งหากเป็นชนิดที่มี 21 เม็ด ก็ให้เว้นระยะ 7 วันก่อนที่จะเริ่มทานยาแผงใหม่ ซึ่งในช่วงที่เว้นระยะ 7 วันนี้ ก็จะมีประจำเดือนมา โดยจะเริ่มมาประมาณวันที่ 2-4 วันหลังจากที่ทานยาหมด และปริมาณประจำเดือนก็มักจะมาน้อยกว่าประจำเดือนปกติที่เคยมาค่ะหากมีประจำเดือนมาเมื่อทานยาครบ 21 เม็ด ก็ย่อมแสดงว่าไม่มีการตั้งครรภ์เกิดขึ้น แต่หากทานยาครบ 21 เม็ด และเว้นระยะครบ 7 วัน หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ